Selnæs: – Folk har alltid stått og pisset på landslaget
– Det har vi aldri brydd oss om. For min del går det inn det ene øret og ut det andre øret. Folk har alltid stått og pisset på landslaget, så det skiter jeg i, sier St. Etienne-proffen til VG. Les også: Fulham ville kjøpe Selnæs for 100 millioner kronerHan er en av de aller heteste norske spillerne i øyeblikket, men fikk det ikke til å stemme i de 45 minuttene han fikk som midtbaneanker i Norges defensive 4-5-1-formasjon. Høgmos utvalgte i første omgang klarte faktisk ikke å skape en eneste målsjanse. – Vi hadde dårlig bevegelse. Dårlig presisjon. Først og fremst dårlig bevegelse. Bevegelsene satt ikke. Det var lite alternativer for ballfører og det var få samtidige bevegelser. Litt dårlig tempo i tillegg. Da blir det vanskelig, sier Ole Selnæs. – Hva vil du si til de som betalte penger for å se på dette her? – Sorry. Det var en dårlig kamp. Ingen kan være bekjent av dette her. – Det var en litt for dårlig prestasjon av oss til at vi får de svarene vi vil ha. Men skal jeg være helt ærlig, så har det ikke en dritt å si inn mot søndag, sier trønderen. Les også: Nordlie om Hviterussland-kampen: – Helt verdiløs treningHan lar seg ikke påvirke av at kritikken haglet mot landslaget og trener Per-Mathias Høgmo etter den triste forestillingen. Når skal vi skifte regime på landslaget? Høgmo og co får det ikke til. Skal vi fortsette å skru oss ned i den sorteste gryte? #EgenMening — Jon H. Børrestad (@TV2_Jon)31.08.16, 10:01 Landslag? Flaut! Påtide å gi Høgmo sparken...! 😡 Angrer på at jeg kjøpte billetter til søndagens kamp. — Preben H (@prebenblog)31.08.16, 11:31 Jeg vet det er treningskamp og alt det der. Men det var en sjokkerende svak prestasjon av Norge. ⚽🇳🇴🙈 — morten langli (@skolemorten)31.08.16, 09:33 – Det er som jeg sier: Det er det alltid. Jeg har vært på landslaget i ett år nå, og jeg har aldri opplevd at det ikke har vært dårlig stemning utad. Innad er det god stemning. Men folk har alltid vært ganske negative til landslaget. Det lever vi ganske fint med. Vi er vant til det. Folk kan tro hva de vil, men fotballspillere er gode til ikke å bry seg om det. Vi bryr oss om det vi gjør innad, sier Ole Selnæs, født i 1994 og vokst opp i en tid der landslaget har skuffet og ikke levd opp til forventningene skapt på 90-tallet. Midtbaneankeret tror heller at den svake generalprøven kan brukes til noe positivt de neste dagene. – Den kampen her er allerede glemt for min del. Kanskje gir det bare litt ekstra tenning frem mot søndag. Det har ingenting å si inn mot Tyskland-kampen. Den eneste som leverte til mer enn godkjent for Norge, Joshua King, sier det slik: – Jeg har ikke vært på nettet og lest, men det er jo en treningskamp. Vi får håpe at vi svarer kritikerne på riktig måte på søndag. Dette var ikke bra i det hele tatt. Alle er skuffet. Les også: Høgmo ubekymret før møtet med Tyskland
På sosiale medier kokte det nærmest over etter den særdeles svake norske generalprøven mot Hviterussland. Uten at Ole Selnæs (22) bryr seg.